קלנג'ין
בני הקלנג'ין כרצים בולטים בקנה מידה עולמי > רצים בולטים מבני הקלנג'ין

פול קיבי טרגאט (Paul Kibii Tergat) - נולד ב-17 ביוני 1969, קניה. רץ למרחקים ארוכים לשעבר. החזיק בשיא העולם בריצת מרתון משנת 2003 עד 2007, עם תוצאה של 2:04:55, ונחשב לאחד מרצי המרחקים הארוכים ההישגיים של כל הזמנים.
לונה צ'מטאי (Lonah Chemtai Kolim) - נולדה ב-12 בדצמבר 1988, קניה. אתלטית קנייתית ישראלית המתחרה בריצות למרחקים ארוכים ובריצות מרתון. מחזיקה בשיא ישראל לריצת חצי מרתון ולריצת 10,000 מטר. אלופת אירופה בריצת 10,000 בשנת 2018
ברנרד לאגאט (Bernard Lagat) - נולד ב-12 בדצמבר 1974, קניה. רץ למרחקים בינוניים וקצרים. לאגאט מחזיק בשיא ארצות הברית ב-1500 מטר, 3000 מטר ו-5000 מטר. בנוסף מחזיק לאגאט בשיא קניה ב-1500 מטר. לאגאט זכה במדליות כסף וארד אולימפיות וב2 אליפויות עולם במקצה ה-1500 מטר.
וילסון קיפסנג (Wilson Kipsang) - נולד ב-15 במרץ 1982, קניה. וילסון הוא אתלט קנייתי המתמחה בריצות למרחקים ארוכים, מריצת 10,000 מטר ועד לריצת מרתון. הוא שיאן עולם בעבר בריצת מרתון (2:03:23 שעות), תוצאה אותה קבע במרתון ברלין בשנת 2013. כיום מחזיק בתוצאה הרביעית בטיבה בכל הזמנים. בשנת 2012 זכה במדליית ארד בריצת מרתון באולימפיאדת לונדון.
מוזס קיפטנוי (Moses Kiptanui) - נולד ב-1 באוקטובר 1970, קניה. רץ למרחקים בינוניים וארוכים. מוזס הוא הרץ הראשון שהשיג תוצאה טובה מ-8 דקות בריצת 3000 מטר מכשולים. זכה במדליית כסף באולימפיאדת אטלנטה ב-1996 וב-3 מדליות זהב באליפויות עולם בין השנים 1991-1995.
שאדראק קיפצ'ירצ'יר (Shadrack Kipchirchir) - נולד ב-22 בפברואר 1989, קניה. רץ למרחקים בינוניים וארוכים. התחרה באליפות העולם בסין ב-2015 ובאולימפיאדה בריו 2016 במקצה ה-10,000 מטר.
וילסון קיפקטר (Wilson Kipketer) - נולד ב-12 בדצמבר 1972, קניה, אך ייצג את דנמרק. רץ למרחקים בינוניים. עד שנת 2012 החזיק בשיא עולם בריצת 800 מטר באולם. בעל רקורד של 3 אליפויות עולם, מדליית כסף ומדליית ארד אולימפיות בריצת 800 מטר.
טומס לונגורסיבה (Tomas Longosiva) - נולד ב-14 בינואר 1982, קניה. בשנת 2007 היה אלוף קניה בריצת 5000 מטר. זכה במדליית ארד אולימפית בשנת 2012 בריצת 5000 מטר.
קונססלוס קיפרוטו (Conseslus Kipruto) - נולד ב-8 בדצמבר 1994, קניה. רץ למרחקים בינוניים. דורג שני בעולם ברשימת הרצים צעירים עם תוצאה של 8:01.16 בריצת 3000 מטר מכשולים. זכה במדליית זהב באולימפיאדת ריו 2016, במדליית זהב ו-2 מדליות כסף באליפויות עולם בריצת 3000 מטר מכשולים.
דייוויד לקוטה רודישה (David Lekuta Rudisha) - נולד ב-17 בדצמבר 1988, קניה. פעמיים ברציפות אלוף אולימפי (לונדון 2012, ריו דה ז'ניירו 2016) בריצת 800 מטר, פעמיים אלוף העולם (טגו 2011 ובייג'ינג 2015) ושיאן העולם הנוכחי (1:40.91) בריצת 800 מטר.
אסבל קיפרופ (Asbel Kiprop) - נולד ב-30 ביוני 1989, קניה. אלוף אולימפי (בייג'ינג 2008) ושלוש פעמים ברציפות אלוף עולם (טגו 2011, מוסקבה 2013,בייג'ינג 2015) בריצת 1500 מטר.
ויויאן צ'רויוט (Vivian Cheruiyot) - נולדה ב-11 בספטמבר 1983, קניה. אלופה האולימפית (ריו דה ז'ניירו 2016) בריצת 5000 מטר, סגנית האלופה האולימפית (לונדון 2012 וריו דה ז'ניירו 2016) בריצת 5000 מטר ובריצת 10,000 מטר (בהתאמה), אלופת העולם (ברלין 2009 וטגו 2011) בריצת 5000 מטר ואלופת העולם (טגו 2011 ובייג'ינג 2015) בריצת 10,000 מטר.
אזקייל קמבוי צ'בוי (Ezekiel Kemboi Cheboi) - נולד ב-25 במאי 1982, קניה. פעמיים אלוף אולימפי (אתונה 2004 ולונדון 2012), 4 פעמים ברציפות אלוף העולם (ברלין 2009, טגו 2011, מוסקבה 2013 ובייג'ינג 2015), 3 פעמים ברציפות סגן אלוף העולם ואלוף חבר העמים בריטי בריצת 3,000 מטר מכשולים. מתאמן בהדרכת מוזס קיפטנוי החל משנת 2009.